कॉलेज की प्राचार्या डॉ सुषमा चौधरी ने बताया कि कक्षाओं की कमी के कारण टाइम टेबल में काफी बदलाव करना पड़ता है। सुबह आठ बजे से ही कक्षाएं लगानी पड़ती हैं। सर्दियों में दूर से आने वाले छात्रों को जल्दी कक्षाएं लेने में दिक्कत होती है लेकिन कॉलेज प्रबंधन के पास इसके अलावा कोई रास्ता नहीं होता है। देर शाम क्लास चलाने का विकल्प भी सफल नहीं है क्योंकि दूर से आने वाली छात्रओं को लौटने में देर हो जाती है। कॉलेज में छात्रों और शिक्षकों के अनुपात में भी बहुत अंतर है। कॉलेज में 60 शिक्षकों के पद स्वीकृत हैं। वर्कलोड के हिसाब से 80 शिक्षकों की जरुरत है। कॉलेज में नियमित शिक्षकों की संख्या केवल 32 है जो जरुरत के लिहाज से एक तिहाई बैठती है।